《送胡明仲知永州》
宋代·吕本中

君行西游浮沅湘，洞庭岳麓天一方。岳前老人望君久，岁晚不嫌归路长。

晴天万里去鸿鹄，韫玉未售犹深藏。远行固是君素愿，多蓄奇谋羞自献。

后生纷纷了目前，大策定非凡所见。簿书汩没渠自忙，道里溪岖我不倦。

百州东下例无涧，要君嶷然如断山。我老无用逢多艰，敢复著脚尘埃间。

胸次偪塞良未宽，日夜矫首须君还。运斤成风君不难，不使世人漫鼻端。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。